Hrvatski sabor
20121128

Uz ovu mjeru, uz mjeru smanjenja trošarina, uz mjeru smanjenja PDV-a u turizmu slobodno i odgovorno mogu tvrditi dakle da su u turizmu u RH od 1.01.2013. godine svanuli puno bolji dani nego koji su bili dosada. Još bih se osvrnuo dakle i na povećanje proračuna Ministarstva turizma. Pa mislim mi to sad svi zaboravljamo. Dakle Ministarstvo turizma i Vlada Republike Hrvatske s jedne strane smanjuje stopu PDV-a u turizmu i normalno da se izlaže riziku. Riziku smanjenja u punjenju budžeta. A s druge strane dakle potiče dakle potrošnju turista i očekuje dakle punjenje budžeta s te stavke. Mi smo prošle godine imali najbolju turističku sezonu, 11,5 milijuna turista je posjetilo dakle našu obalu, potrošnja je skočila, a broj dolazaka i broj noćenja je uvećan za 8%. Dakle, to su činjenice s kojima jačamo turizam. I ne bih se složio tu dakle s raspravama nekoliko kolega koji su po mojem mišljenju bez nekakvih pravih argumenata kritizirali ovu mjeru.